१९५३ में मध्य प्रदेश के छिंदवाडा कसबे में जन्म! समकालीन कविता के महत्वपूर्ण कवि के रूप में आठ कविता संग्रह और दो चयन प्रकाशित हो चुके हैं! साहित्यिक अवदान के लिए राष्ट्रीय और अंतर्राष्ट्रीय स्तर के अनेक सम्मान और पुरस्कारों (पुश्किन सम्मान, शमशेर सम्मान, रजा, नागार्जुन, दुष्यंत कुमार और रामविलास शर्मा सम्मान, साहित्य अकादमी से साहित्यकार और कृति सम्मान) से सम्मानित लीलाधर मंडलोई जी एक करिश्माई वक्ता हैं, उन्हें सुनना इसलिए भी अच्छा लगता है कि वे सहज सम्प्रेषण के कारण श्रोता के साथ जो तादाम्य स्थापित कर लेते हैं वह अपने आप में अद्भुत है!